Východný blok

[thumb|Európske krajiny, ktoré boli počas [studená vojna|studenej vojny v rokoch 19471991 súčasťou východného bloku]]
[thumb|Politická situácia v [Európa|Európe počas studenej vojny po roku 1948]]

**Východný blok**, známy aj ako **komunistický blok**, **socialistický blok**, **robotnícky blok** a **sovietsky blok**, bola neoficiálna koalícia komunistických štátov v strednej a východnej Európe, ktoré boli spojencami Sovietskeho zväzu a existovali počas studenej vojny v rokoch 19471991. Patrili sem Albánsko, Bulharsko, Česko-Slovensko, Juhoslávia, Maďarsko, Poľsko, Rumunsko a Východné Nemecko.

## Vznik a názov
Spojenectvo týchto krajín vyplynulo z víťazstva Sovietskeho zväzu (ZSSR) v druhej svetovej vojne, čím získal postavenie superveľmoci, a so svojimi bývalými vojnovými spojencami (západným blokom) sa dohodol po skončení vojny (jaltská konferencia, Postupimskej konferencii) na rozdelení sfér vplyvu. Spod priameho sovietskeho vplyvu sa neúspešne pokúšali dostať v roku 1953 vo Východnom Nemecku a v roku1956 v Poľsku (povstanie v Poznani) a Maďarsku. Po vpáde vojsk Varšavskej zmluvy do Česko-Slovenska v auguste 1968 nastúpila politická normalizácia, ktorú so sebou priniesla Brežnevova doktrína takzvanej obmedzenej suverenity. Sovietsky zväz otvorene vyjadril zámer intervenovať v ktorejkoľvek krajine Varšavskej zmluvy, ak v nej dôjde k zavedeniu „buržoázneho“ pluralitného systému. Západ preto označoval krajiny pod sovietskym vplyvom hanlivo ako satelitné štáty alebo satelity. Rozdelenie na dva nepriateľské bloky v rokoch 1946 a 1947, keď vznikla železná opona, sa takto prejavovalo ideologicky. Západ hovoril o boji demokracie s diktatúrou a ZSSR o boji kapitalizmu so socializmom. Vo východnom bloku boli podľa vlastnej terminológie socialistické, komunistické a ľudovo demokratické krajiny pod vedením komunistických a robotníckych strán budujúce (lepšiu) beztriednu spoločnosť (pozri komunizmus) založenú na spoločnom vlastníctve výrobných prostriedkov.

Označenie *východný blok* sa tiež zvyklo používať pre členské štáty Varšavskej zmluvy alebo Rady vzájomnej hospodárskej pomoci (RVHP). Spojenci Sovietskeho zväzu mimo Európy ako Mongolsko, Kuba, Vietnam, alebo Severná Kórea boli tiež často nazývané *štátmi východného bloku*.

V krajinách východného bloku bolo uplatňované tzv. plánované hospodárstvo a v krajinách západného bloku bolo trhové hospodárstvo. Po skončení druhej svetovej vojny Rakúsko zaostávalo za Česko-Slovenskom o 28 rokov. Ešte v roku 1950 bolo HDP na osobu v Česko-Slovensku vyššie ako v Rakúsku. V roku 1989 a dosiahol tento ukazovateľ v Česko-Slovensku už len 58 % Rakúska.

## Zoznam krajín
[thumb|[Komunistický režim|Komunistické krajiny a sovietske republiky v Európe so svojimi reprezentatívnymi vlajkami, 50. roky 20. storočia]]
Európske krajiny, ktoré boli vo východnom bloku:

*  Albánsko (19461961; v roku 1961 sa prestalo zúčastňovať na aktivitách RVHP a Varšavskej zmluvy, v roku 1968 oficiálne vystúpilo z Varšavskej zmluvy a v roku 1987 z RVHP) 
*  Bulharsko (19461990)
*  Česko-Slovensko (19481989)
*  Juhoslávia (19451948)
*  Maďarsko (19491989)
*  Poľsko (19471989)
*  Rumunsko (19471989; po roku 1964 obmedzilo účasť na aktivitách Varšavskej zmluvy)
*  Sovietsky zväz (do roku 1991)
*  Východné Nemecko (19491989; v rokoch 19451949 ako Sovietska okupačná zóna Nemecka)

## Stredná a východná Európa

[thumb|Rozdelenie na „[západný blok|západný“ (sivá) a „východný blok“ (oranžová) pred rokom 1989 v hraniciach z roku 2005:

]]

Počas studenej vojny sa európske satelity Sovietskeho zväzu nazývali nie celkom geograficky presne „východná Európa“ (; ). Po rozpade východného bloku v rokoch 19891990 sa začal používať pre väčšinu predtým satelitných štátov súhrnný pojem stredná a východná Európa (používa sa skratka *CEE*, odvodená z ). Medzi týmito krajinami naďalej prebieha spolupráca vlád a ich organizácií, neziskových organizácií a ekonomická spolupráca na štátnej úrovni i medzi obchodnými spoločnosťami.

## Referencie

## Literatúra
* 
* 
*  (²2017. )

## Pozri aj
* čínsko-sovietsky rozkol
* druhý svet
* Eurázijská ekonomická únia
* prvý svet
* studená vojna
* tretí svet
* západný blok
* železná opona

## Iné projekty

Kategória:Studená vojna